268 
III. Larridæ. 
1. Tachytes pectinipes. L. 
Kederne anlægges i meget løst Sand. Gangen er kort, kun et 
Par Centimeter lang og ender med én Celle. Foderet bestaar af 
Åcridium-hdiYNQY, som Hvepsen trækker efter sig med Bagbenene, 
medens den bruger de andre Ben til Løb. Ægget aflægges paa 
Siden af Græshoppens Thorax. 
Jeg har lagt Mærke til en besynderlig Maade, hvorpaa Hvepsen 
lukker for Reden. Da den udgravede denne, fejede den det løs- 
gravede Sand hen bag sig med Benene, saa der tilsidst laa en lille 
Saudvold lige ved Randen af Reden. Naar nu denne skulde lukkes, 
krøb Hvepsen op paa Volden, borede de 2 bageste Benpar ned i 
det løse Sand, stødte fra med Forbenene og lod sig rutsje ned i 
Gangen rivende en Mængde Sand med sig. Naar den saaledes var 
kommet lidt ned i Gangen, slap den med Benene og trampede 
Sandet fast. Dette gentog den flere Gange til Reden var lukket. 
Undertiden saa jeg en lille graa Flue følge efter Hvepsen, 
naar den kom slæbende med sin Græshoppe, paa samme Maade 
som Miltogramma følger efter Oxyhelus. Hvepsen syntes at kende 
og frygte den og skynde sig, naar den fik Øje paa den. Jeg saa 
imidlertid ikke Fluen komme i Berøring med Foderet, ligesom jeg 
ikke ved, hvilken Art det er, da det ikke lykkedes mig at fange den. 
2. Trypoxylon flgulus L. 
Til de mange af Borries anførte Snyltere paa denne Art 
kan jeg føje to nye. Den ene er en Flue, Hylemyia hilaris Fail, 
der ogsaa snylter paa C/^toc^rz/sus-Arterne, og som undertiden 
findes i alle Cellerne i enkelte Reder. Den anden er en Pteromalin 
Melitohia acasta Walk, hvis Larver i stort Antal ligge i Trypoxylons 
Kokoner. Undertiden findes den ogsaa i Hylemyias Pupper og er 
altsaa i samme Reder Snylter baade paa Værten og Parasiten. 
